PRITARTA

Šiaulių miesto savivaldybės Sporto tarybos

2021 m. lapkričio 22 d. posėdyje

Nr. VT-67-(1.13.)

**ŠIAULIŲ MIESTO SPORTO APDOVANOJIMŲ**

**NUOSTATAI**

**I SKYRIUS**

**BENDROSIOS NUOSTATOS**

1. Šiaulių miesto sporto apdovanojimų nuostatai (toliau – Nuostatai) reglamentuoja Šiaulių miesto savivaldybės (toliau – Savivaldybė) sporto apdovanojimų rinkimus ir apdovanojimų renginio organizavimą.

2. Sportininkai gali būti apdovanoti šiose kategorijose (prioriteto tvarka):

2.1. Geriausi sportininkai (suaugusieji) (olimpinės žaidynės, paralimpinės žaidynės, pasaulio čempionatas 1-30 vieta, Europos čempionatas 1-20 vieta, esant kvotoms – dalyviai);

2.2. Jaunieji talentai (jaunimas) (pasaulio čempionatas 1-20 vieta, Europos čempionatas 1-10 vieta, esant kvotoms – dalyviai);

2.3. Geriausios komandos (suaugusieji) (pasaulio čempionatas / taurė 1-30 vieta, Europos čempionatas / taurė 1-20 vieta, esant kvotoms – dalyviai, Lietuvos čempionatai / taurė).

3. Apdovanojimai skiriami sportininkams**,** kurie Lietuvos Respublikos čempionatuose atstovauja Šiaulių miestui ar Šiaulių mieste veikiančiai sporto organizacijai / įstaigai (toliau – sporto organizacija).

4. Šiaulių miesto sporto apdovanojimus organizuoja Savivaldybės administracijos Sporto skyrius (toliau – Sporto skyrius).

**II SKYRIUS**

**APDOVANOJIMŲ SKYRIMO TVARKA**

5. Kandidato gauti apdovanojimą paraišką (toliau – Paraiška; 1 priedas) gali teikti teisės aktų nustatyta tvarka Juridinių asmenų registre įregistruotos ir Šiaulių mieste sportinę veiklą vykdančios sporto organizacijos.

6. Kvietimas teikti Paraiškas ir informacija apie tai skelbiama Savivaldybės interneto svetainėje (www.siauliai.lt), papildomai gali būti skelbiama ir kitose visuomenės informavimo priemonėse.

7. Paraiškos teikiamos:

7.1. elektroninėmis priemonėmis (el. paštu: indre.bubelyte@siauliai.lt);

7.2. popierine forma, užpildytos kompiuteriu, tiesiogiai pristatant Sporto skyriui (Pakalnės g. 6A-213), paštu arba per kurjerį.

8. Sporto skyriaus specialistas, atsakingas už Paraiškų priėmimą, per 3 d. d. atlieka gautų Paraiškų administracinį vertinimą.

9. Sporto skyriaus specialistas patikrintas ir, esant poreikiui, patikslintas Paraiškas ne vėliau nei per 3 d. d. nuo paskutinės Paraiškos teikimo dienos pateikia Sporto ekspertų komisijai.

10. Sporto ekspertų komisija sudaro visų kandidatų reitingą pagal apdovanojimų kategorijas ir teikia siūlymus Sporto skyriui.

**III SKYRIUS**

**APDOVANOJIMAI**

11. Renginio datą ir vietą nustato renginio organizatoriai.

12. Renginyje viešai paskelbiami nugalėtojai, įteikiami apdovanojimai, pristatomi laimėtojai ir / arba nominantai.

13. Renginys vykdomas pagal organizatorių scenarijų.

**IV SKYRIUS**

**BAIGIAMOSIOS NUOSTATOS**

14. Kilus ginčams, visi klausimai sprendžiami derybų keliu, nepavykus susitarti – Lietuvos Respublikos įstatymų nustatyta tvarka.

15. Nuostatai gali būti keičiami Savivaldybės sporto tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_